આમ ગુજરાત કોંગ્રેસમાં લશ્કર ક્યાં લડે છે એનો કોઈને પણ ખ્યાલ નથી તેમ છતાં બધુંજ સલામત હોવાનો દાવો કરવામાં આવે છે. ગત વિધાનસભાની ચૂંટણી અગાઉ શંકરસિંહ વાઘેલાએ જ્યારે કોંગ્રેસ છોડી ત્યારે તેમણે અતિશય મહત્ત્વની વાત કરી હતી કે કોંગ્રેસ હોમવર્ક કરતી નથી. વાઘેલાની આ ટકોર ત્યારે સાચી પડી જ્યારે કોંગ્રેસે વીસ વર્ષમાં કદાચ પહેલીવાર ભાજપને આસાનીથી જીતવા ન દીધું. જો કોંગ્રેસે વાઘેલાનું માન્યું હોત અને સબ સલામત છે એમ કહ્યા પહેલા હોમવર્ક કરી દીધું હોત તો કદાચ આજે ગુજરાતમાં તે સત્તાસ્થાને હોત.